《同安抚赵子直饯朱晦菴於怀安二首得重字》
宋代·林亦之

祖帐寒梅白未空，已看新叶绿重重。
八州斧钺送行客，十里旌旗绕暮峰。
北斗独高韩吏部，南州争慕郭林宗。
一时宾主俱豪杰，敢道招要到野农。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。